Secundum Prophetam monentem: Dissolve colligationes impietatis, solve fasciculos deprimentes, Milo Tilecastri Miles dictus, agnomine Gyrovagus, Humberti Vetulæ filiam, uxorem scilicet Oddonis Maleth, filii Evrardi Divionensis, Oddilinam vocatam a servitute, et famulatu suo, et progenitorum suorum absolvit, et super altare sancti Petri Besuensis liberam proclamans posuit, audientibus, videntibus, et laudantibus suis fratribus Humberto, et Willelmo Delfosse, et filiis suis. Hanc donationem confirmamus subscriptis testibus: Girardo Abbate Besuensi, Guilenco Priore, Roberto Præposito, Otberto Cocco, Girardo filio Aidulfi, Drogone filio Girberti, Hugone de Ulmis, Lamberto Falsart, Aldone, et Oddone fratribus de Fontanis, aliisque multis.